Vullissakke en rioolwater beland in ’n stormwaterkanaal wat deur die begraafplaas loop (Foto: Verskaf)
De Bruyn sê hierdie vullis- en rioolbesoedelde water loop in ’n natuurlike spruit en uiteindelik na die Mockesdam, waarna dit vir menslike gebruik gesuiwer word.
Viljoen sê haar oumagrootjie is in die begraafplaas begrawe en sy het die afgelope drie jaar nog nie weer haar graf besoek nie. “Dit was in ŉ stadium die mooiste begraafplaas in die stad wat nou heeltemal verval het. Dit is ook baie onveilig,” sê sy.